CELEX: 62014CN0513
Language: mt
Date: 2014-11-14 00:00:00
Title: Kawża C-513/14 P: Appell ippreżentat fl-14 ta’ Novembru 2014 mill-Uffiċċju għall-Armonizzazzjoni fis-Suq Intern (Trade marks u Disinni) (UASI) mis-sentenza mogħtija mill-Qorti Ġenerali (It-Tielet Awla) fit-3 ta’ Settembru 2014 fil-Kawża T-687/13, Unibail vs UASI

27.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/25
            
         Appell ippreżentat fl-14 ta’ Novembru 2014 mill-Uffiċċju għall-Armonizzazzjoni fis-Suq Intern (Trade marks u Disinni) (UASI) mis-sentenza mogħtija mill-Qorti Ġenerali (It-Tielet Awla) fit-3 ta’ Settembru 2014 fil-Kawża T-687/13, Unibail vs UASI
   (Kawża C-513/14 P)
   (2015/C 138/35)
   Lingwa tal-kawża: il-Franċiż
   
      Partijiet
   
   
      Appellant: Uffiċċju għall-Armonizzazzjoni fis-Suq Intern (Trade marks u Disinni) (UASI) (rappreżentant: A. Folliard-Monguiral, aġent)
   
      Parti oħra fil-proċedura: Unibail Management
   
      Talbiet tal-appellant
   
   
               —
            
            
               tannulla s-sentenza kkontestata,
            
         
               —
            
            
               tiddeċiedi l-kawża skont it-tieni sentenza tal-ewell paragrafu tal-Artikolu 61 tal-Istatut, u
            
         
               —
            
            
               tikkundanna lir-rikorrenti quddiem il-Qorti Ġenerali għall-ispejjeż sostnuti mill-Uffiċċju
            
         
      Aggravji u argumenti prinċipali
   
   L-appellanti jinvoka aggravju wieħed insostenn tal-appell tiegħu. L-UASI fil-fatt jikkunsidra li l-Qorti Ġenerali kisret l-ewwel sentenza tal-Artikolu 75 tar-Regolament tal-Kunsill (KE) Nru 207/2009 (1), tas-26 ta’ Frar 2009, dwar it-trademark Komunitarja moqrija flimkien mal-Artikolu 7(1)(b) tal-istess regolament. Il-Qorti Ġenerali wettqet mhux biss interpretazzjoni żbaljata tal-portata tal-kunċett ta’ motivazzjoni globali, iżda wkoll interpretazzjoni żbaljata tal-ġurisprudenza tagħha stess. Fl-aħħar, l-appellant jilmenta li l-Qorti Ġenerali wettqet tibdil tal-oneru tal-prova.
   
      (1)  ĠU L 78, p. 1.